Dia Pengantinku

Dia Pengantinku ialah sebuah siri drama televisyen Malaysia 2019 arahan Pali Yahya, dibintangi oleh Mawar Rashid, dan Saharul Ridzwan. Siri ini memulakan tayangan perdana di Slot Widuri TV1 bermula 31 Oktober 2017 menggantikan Mimpi Yang Sempurna.

Sinopsis 
Aimi Najwa seorang gadis cantik keturunan Belanda, namun amat payah untuk mencari jodoh. Baginya, kerjayanya lebih penting daripada memikir soal jodoh. Apatah lagi dia bukannya gadis yang pandai memasak.

Jiwa Aimi Najwa bergolak tidak tentu arah. Mengapa lelaki yang pernah menjadi mangsa tengkingannya adalah anak majikannya sendiri? Dan dia juga lelaki yang menyambutnya ketika mahu jatuh pada karnival pengantin, yang dimarahinya kerana melanggarnya ketika keluar dari lif?

Entah di mana harus disorok wajahnya. Namun, Aimi Najwa harus bersabar menghadapinya. Yang penting rahsianya tidak diketahui teman sepejabatnya. Namun telinganya berdesing sebaik terdengar suara gemeresik Syed Ashraf memanggilnya ‘Cik Pengantin’. Gelaran yang paling benci didengarnya.

Rombongan merisik akan datang! Penolakan Aimi Najwa dikenakan syarat oleh abah dan uminya untuk mengenali semula lelaki yang pernah menjadi teman zaman kanak-kanaknya. Cinta monyet yang pernah terjadi antara mereka dahulu. Siapa lagi kalau bukan si chubby Bobo atau nama penuhnya Shahabudin!

Cinta itu hadirnya tanpa diundang. Datangnya tanpa diduga. Itulah yang terjadi kepada Aimi Najwa. Dia senang dengan sikap penyayang yang ditonjolkan Shahabudin. Tanpa sedar ada perasaan yang ‘bertamu’ di hatinya untuk Syed Ashraf. Dua lelaki yang berlainan watak. Namun sikap kedua-dua lelaki ini yang sama membuatkan dia keliru. Kedua-duanya berjiwa lembut dan penyayang.

Dalam resah hati terpaut. Dalam benci ada cinta. Sukar untuk Aimi Najwa menerima kenyataan yang terbongkar. Semakin dia menjauhi insan yang menyintainya, hatinya mula disirami rasa rindu. Diundang pula dengan rasa cemburu terhadap Tengku Elisa yang semakin rapat dengan insan yang telah melukai hatinya.

Dia keliru, adakah ini yang dinamakan cinta? Siapa yang Aimi Najwa cintai? Siapa yang harus dia pilih? Shahabudin atau Syed Ashraf

Pelakon
 Mawar Rashid sebagai Aimi Najwa
 Saharul Ridzwan sebagai Syed Asyraf/Shahabudin
 Azrel Ismail sebagai Kamil
 Tisha Shamsir sebagai Maya
 Esma Daniel sebagai Datuk Syed Asyraf
 Aleza Shadan sebagai Datin Tengku Faridah
 Catriona Ross sebagai Pn. Kamariah
 Azhar Amir sebagai En. Khalid
 Ilya Buang sebagai Ayah Madi
 Siti Rawiyani sebagai Mak Lijah
 Azar Azmi sebagai Syakilla
 Elya Miera sebagai Juhanna
 Meor Mohd sebagai Nazri
 Nada Nursyuhada sebagai Maria
 Nynaa Harizal sebagai Tengku Elisa
 Shah Hassan sebagai Tengku Farid
 Nafiz Muaz sebagai Safwan
 Izzy Reef sebagai Syafiq
Drama Melayu 2019
Drama adaptasi novel di Malaysia
Rancangan TV1